《蝶恋花 闻声》
清代·沈谦

料峭东风花树暝。月过窗纱，犹见残灯影。香梦初回知害冷。

彩见低唤何曾应。

玉漏迢迢嫌夜永。一点春莺，趱上相思症。半晌隔楼还寂静。

娇娥睡去檀郎醒。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。